ddrg/super_eurlex huggingface dataset:
13.

Kao i 2015. godine, Sud je izrazio uvjetno mišljenje o zakonitosti i pravilnosti transakcija povezanih s računovodstvenom dokumentacijom Zajedničkog poduzeća ECSEL. Rješenja koja se u Zajedničkom poduzeću ECSEL primjenjuju za ex post revizije korisnika bespovratnih sredstava u okviru programa FP7 ne omogućavaju izračun pouzdane ponderirane stope pogreške ili stope preostale pogreške za njegova plaćanja iz programa FP7. Slijedom toga, Sud nije bio u mogućnosti donijeti zaključak o tome pruža li se ex post revizijama dostatno jamstvo o zakonitosti i pravilnosti povezanih međuplaćanja i završnih plaćanja za projekte u okviru programa FP7 kojima je upravljalo predmetno zajedničko poduzeće. To je pitanje povezano s kontrolnim sustavom koji je Zajedničko poduzeće ECSEL naslijedilo od svojih prethodnika (zajedničkih poduzeća ENIAC i ARTEMIS) te neće više biti relevantno za provedbu projekata u okviru programa Obzor 2020.
32.

Zajedničko poduzeće uspostavilo je djelotvorne postupke ex ante kontrole koji se temelje na pregledima financijske i operativne dokumentacije te provodi ex post revizije zahtjeva za bespovratna sredstva u sklopu programa FP7. Takve provjere ključni su instrumenti za procjenu zakonitosti i pravilnosti povezanih transakcija, uključujući novčane doprinose i doprinose u naravi drugih članova Zajedničkom poduzeću. Preostala stopa za ex post revizije o kojoj je Zajedničko poduzeće izvijestilo na kraju 2016. iznosila je 1,67 % (10).
16.

INEA razinu prijenosa unutar glave III. smatra opravdanom s obzirom na prirodu rashoda. Kako navodi Sud, rashod je povezan s IT i revizorskim ugovorima iz 2016. koji se protežu u 2017. jer njihova provedba ne može uvijek početi i završiti unutar iste kalendarske godine. U pogledu IT ugovora, treba napomenuti da se od prenesenog iznosa 35 % odnosi na usluge pružene u posljednjem kvartalu 2016., no fakturirane početkom 2017. Vrlo sličan postotak odnosi se na revizorske ugovore, s posebnom napomenom da se za ovu vrstu ugovora konačno plaćanje može izvršiti revizorskoj kući tek nakon prihvaćanja konačnog revizorskog izvješća, po okončanju kontradiktornog postupka s revidiranim subjektom, nad čijim trajanjem INEA nema nikakve kontrole.
Rijetko se provode (ex ante) terenske provjere troškova za koje se zahtjevi podnose u okviru programa dodjele bespovratnih sredstava na razini korisnika (1) .

2014.

Osim toga, unutarnji revizor sudjelovao je i na ex ante i na ex post provjerama, a te bi se zadaće trebale međusobno isključivati. Valja napomenuti da Sud i Agencija od 2012. godine vode raspravu o sustavu ex ante kontrola.
17.

Agencija je 2014. godine sklopila okvirni ugovor u iznosu od 3,5 milijuna eura za nabavu robe i usluga u području IT-a tijekom šestogodišnjeg razdoblja. Agencija je potrebe i vjerojatnu vrijednost ugovora procijenila manjima nego što su to u stvarnosti bile, što je dovelo do toga da je do kraja 2016. godine potrošeno 80 % vrijednosti ugovora. Novi postupak nabave potrebno je pokrenuti četiri godine prije očekivanog, što sa sobom nosi dodatne administrativne troškove.
28.

Okosnicu kontrolnog sustava GU-a DEVCO čine ex ante provjere koje se provode prije prihvaćanja rashoda koje korisnici potražuju. I ove godine učestalost pronađenih pogrešaka, uključujući i one u konačnim potraživanjima nad kojima su provedene ex ante vanjske revizije i provjere rashoda, upućuje na nedostatke u tim provjerama.
2014.

U skladu s odlukom izvršnog direktora, pri utvrđivanju iznosa povrata troškova sudionici sastanaka koje organizira Ured razvrstavaju se u jednu od tri kategorije (A, B ili C). Troškovi nadoknađeni sudionicima sastanaka 2014. iznosili su ukupno 997 506 eura. Sudionici kategorije A, koji imaju posebnu zadaću na sastanku, primaju povrat putnih troškova i dnevnice u paušalnom iznosu, a sudionici kategorije B primaju samo povrat putnih troškova u paušalnom iznosu. Sudionici kategorije C ne zadovoljavaju kriterije za povrat troškova. Broj sudionika razvrstanih u kategoriju A povrata troškova porastao je od 2013. do 2014. sa 61 % na 69 %. Razvrstavanje sudionika u tri kategorije nije potkrijepljeno nikakvom dokumentacijom.
1.

Izvršna agencija za potrošače, zdravlje, poljoprivredu i hranu (u daljnjem tekstu: Agencija) osnovana je 1. siječnja 2005. (Izvršna agencija za javno zdravlje (PHEA) od 2005. do 2008. godine, Izvršna agencija za zdravlje i potrošače (EAHC) od 2008. do 2013. godine i Izvršna agencija za potrošače, zdravlje, poljoprivredu i hranu (CHAFEA) od 1. siječnja 2014.) (1). Sjedište je Agencije u Luxembourgu te joj je razdoblje djelovanja produženo do 31. prosinca 2024. Agencija provodi program EU-a za zdravlje, program zaštite potrošača, kao i inicijativu EU-a „Bolje osposobljavanje za sigurniju hranu”.
12.

Relativno visok postotak prijenosa uglavnom je posljedica provedbe EIOPA-inog višegodišnjeg programa informacijskih tehnologija kojim se podupire provedba direktive Solventnost II. Tijekom proteklih godina došlo je do poboljšanja koja su dovela do značajnog smanjenja razina prijenosa od 2013. do 2016. S napretkom provedbe EIOPA-inog programa informacijskih tehnologija prenesena odobrena sredstva od 2016. nadalje smanjit će se na zadovoljavajuću razinu.
Agencija je 2012. godine u okviru tri glavna programa dodjele bespovratnih sredstava (1) dodijelila bespovratna sredstva udruženjima u kojima su okupljene institucije i tijela za okoliš u Europi, organizacije UN-a i nacionalne organizacije za okoliš. Ukupni rashodi za bespovratna sredstva 2012. godine iznosili su 11,9 milijuna eura, što čini 27 % ukupnih operativnih rashoda. Agencija na temelju zahtjeva korisnika i prije povrata troškova obavlja ex ante provjere koje obuhvaćaju analizu dokumentacije povezane sa zahtjevima za povratom troškova. Agencija obično od korisnika ne pribavlja nikakvu dokumentaciju kojom bi se potvrdila prihvatljivost i točnost troškova za osoblje koji su potraživani, a koji čine glavninu troškova (2) .

Agencija je 2013. godine u okviru pet glavnih programa dodjele bespovratnih sredstava (3) dodijelila bespovratna sredstva udruženjima u kojima su okupljene institucije i tijela za okoliš u Europi, organizacije UN-a i nacionalne organizacije za okoliš. Ukupni rashodi za bespovratna sredstva 2013. godine iznosili su 13,9 milijuna eura, što je činilo 31 % ukupnih operativnih rashoda. Agencija obavlja ex ante provjere koje obuhvaćaju analizu dokumentacije povezane sa zahtjevima za povrat troškova. Na temelju prošlogodišnje primjedbe Suda Agencija je pojačala provjere prihvatljivosti i točnosti troškova za osoblje koji su potraživani u sklopu programa dodjele bespovratnih sredstava jer oni čine glavninu troškova. Naime, za odabrani uzorak korisnika pribavljena je dokumentacija sa satnicama kako bi se provjerili potraživani troškovi za plaće, ali nisu pribavljene platne liste. Za transakcije koje je revidirao Sud pribavljena je popratna dokumentacija kojom je dobiveno razumno jamstvo da su te transakcije zakonite i pravilne.

Rijetko se provode (ex ante) terenske provjere troškova (za koje se zahtjevi podnose u okviru programa dodjele bespovratnih sredstava) na razini korisnika (4) .

2014.

Iako je Agencija počela provoditi novu politiku ex ante i ex post kontrola bespovratnih sredstava, postupci provjera još uvijek nisu dokumentirani. Međutim, korisnicima (Europskim tematskim centrima – ETC) izdane su smjernice za sastavljanje troškovnika.
16.

Iako su mnoge mjere utvrđene akcijskim planovima za 2015. za ITER i Zajedničko poduzeće F4E specifične, nekoliko njih odnosi se na kontinuirano poboljšanje i kontinuirano se provode. Od šest glavnih skupina mjera iz Akcijskog plana za ITER za 2015., četiri su dovršene, a dvije su u primjeni. Zajedničko poduzeće F4E revidiralo je akcijski plan za 2015. u svjetlu odluka koje je Vijeće Međunarodne organizacije za ITER donijelo u lipnju 2016. i smatra da to u suštini ne utječe na plan. Dodatno, na zahtjev Upravnog odbora, novi direktor Zajedničkog poduzeća F4E u procesu je izrade Plana unaprjeđenja koji obuhvaća elemente iz Akcijskog plana za 2015. koji se još uvijek provode zajedno s novim prioritetima koji su se pojavili tijekom 2016., između ostalog uključujući projekt Straight Road to First Plasma (Izravni put do prve plazme).
23.

Zajedničko poduzeće „Clean Sky 2” uspostavilo je postupke ex ante kontrole koji se temelje na pregledima financijske i operativne dokumentacije te ex post revizija nad korisnicima bespovratnih sredstava. Te su provjere ključni alat za procjenu zakonitosti i pravilnosti povezanih transakcija, uključujući novčane doprinose i doprinose u naravi koje su za Zajedničko poduzeće izdvojili članovi u koje se ne ubraja EU. Stopa preostale pogreške za ex post revizije o kojoj je Zajedničko poduzeće „Clean Sky” izvijestilo u svojem godišnjem izvješću o radu za 2015. godinu iznosila je 1,52 % (22).
19.

Zajednička poduzeća uspostavila su postupke ex ante kontrole koji se temelje na pregledima financijske i operativne dokumentacije te provode ex post revizije nad korisnicima . Te su provjere ključni alati za procjenu zakonitosti i pravilnosti povezanih transakcija, uključujući novčane doprinose i doprinose u naravi članova u koje se ne ubraja EU. Zahvaljujući ex post revizijama sva zajednička poduzeća (osim zajedničkih poduzeća F4E i ECSEL) utvrdila su stope preostale pogreške, koje su u svim slučajevima manje od 2 %.
21.

Zajedničko poduzeće SESAR uspostavilo je postupke ex ante kontrole koji se temelje na pregledima financijske i operativne dokumentacije te provodi ex post revizije nad korisnicima kojima su dodijeljena bespovratna sredstva. Te su provjere ključni alati za procjenu zakonitosti i pravilnosti povezanih transakcija, uključujući novčane doprinose i doprinose u naravi koje Zajedničkom poduzeću daju ostali članovi, u koje se ne ubraja EU. Stopa preostale pogreške za ex post revizije o kojoj je Zajedničko poduzeće SESAR izvijestilo u svom godišnjem izvješću o radu za 2015. godinu iznosila je 0,7 % (14).
3.

Članove Zajedničkog poduzeća čine Europska unija (EU), koju predstavlja Europska komisija, industrijska grupacija Hydrogen Europe (7) i istraživačka grupacija (New European Research Grouping on Fuel Cells and Hydrogen (N.ERGHY)).
9.

Agencija je troškove za pretfinancirane usluge povezane s pomorskim nadzorom koji su nastali 2015. godine, a za koje još nisu izdani računi, procijenila manjima nego što su to u stvarnosti, i to za iznos od 1 723 336 EUR. Taj podcijenjeni iznos utjecao je na obračunane troškove te je doveo do značajnog pogrešnog prikazivanja u bilanci i izvještaju o financijskom rezultatu Agencije.
2012.

Centar je 2012. godine dodijelio bespovratna sredstva istraživačkim ustanovama i pojedincima. Ukupni rashodi za bespovratna sredstva iznosili su 752 000 EUR, što čini 1,4 % operativnih rashoda za 2012. godinu. Prije povrata troškova koje korisnici zatraže, Centar obavlja ex ante provjere koje obuhvaćaju analizu zahtjeva za povrat troškova te djelomično i revizijske potvrde neovisnih revizijskih kuća koje su angažirali korisnici. Centar obično od korisnika ne pribavlja nikakvu dokumentaciju kojom bi se potvrdila prihvatljivost i točnost prikazanih troškova. Kako bi se postrožile kontrole, Centar je usvojio strategiju ex post provjera te je planirao njezinu provedbu tijekom 2012. godine. Međutim, došlo je do desetomjesečnog kašnjenja u dobivanju pristupa međuinstitucijskom ugovoru o reviziji te u vrijeme revizije još uvijek nije bila obavljena nijedna ex post provjera rashoda za bespovratna sredstva za 2012. godinu. Za reviziju transakcija koju je obavio Sud Centar je u ime Suda pribavio popratnu dokumentaciju kojom je pruženo razumno jamstvo da je riječ o zakonitim i pravilnim transakcijama.
2014.

Ured je u svojem sustavu za upravljanje proračunom (ABAC) za financijsku godinu 2014. prenio proračunske obveze u iznosu od otprilike 1,3 milijuna eura koje ne odgovaraju pravnim obvezama. To je u suprotnosti s Financijskom uredbom. Ured je slijedom revizije koju je proveo Sud ispravio nepravilne prijenose, a to se očituje u završnoj računovodstvenoj dokumentaciji Ureda za financijsku godinu 2014. Međutim, s obzirom na to da je financijsko razdoblje 2014. već bilo zaključeno, ispravak u sustavu nije bio moguć i treba se napraviti u financijskom razdoblju 2015.
1.

Izvršna agencija za potrošače, zdravlje, poljoprivredu i hranu (u daljnjem tekstu: Agencija) osnovana je 1. siječnja 2005. (Izvršna agencija za javno zdravlje (PHEA) od 2005. do 2008. godine, Izvršna agencija za zdravlje i potrošače (EAHC) od 2008. do 2013. godine i Izvršna agencija za potrošače, zdravlje, poljoprivredu i hranu (CHAFEA) od 1. siječnja 2014.) (1). Sjedište je Agencije u Luxembourgu i osnovana je na razdoblje do 31. prosinca 2024. Agencija provodi program EU-a za zdravlje, program zaštite potrošača, kao i inicijativu EU-a „Bolje osposobljavanje za sigurniju hranu”.
Ključna popratna dokumentacija nije pružena Ispitali smo obračun rashoda nastalih u okviru programa „Support to the Institutional Development of the Ministry of Interior” (Potpora razvoju institucijskih kapaciteta Ministarstva unutarnjih poslova) koji je provodila nacionalna razvojna agencija u Mozambiku. Ispitali smo 10 rashodovnih stavki. Za četiri stavke, koje su se odnosile na nabavu laboratorijske i uredske opreme te opreme IT-a u ukupnoj vrijednosti od 874 309 eura, nije pružena ključna popratna dokumentacija za rashode (npr. dokaz o isporuci robe, potvrda o podrijetlu ili kupoprodajna dokumentacija).

Ključna popratna dokumentacija nije pružena Komisija kao korektivnu mjeru predviđa, među ostalim, i uključenje modela ugovora u plan revizije za 2016., što je odlučeno prije posjeta službenika Suda. Osim toga, pokrenut je postupak povrata cijelog iznosa koji je Sud utvrdio neprihvatljivim.
Na kraju 2013. godine u Agenciji je radilo 136 privremenih zaposlenika. Uredbom o osnivanju propisano je i da se u prvih deset godina poslovanja Agencije razdoblje njihovog rada koje je ograničeno na pet godina može produžiti za najviše tri dodatne godine ako je to potrebno da bi se zajamčio kontinuitet poslovanja. Agencija je do sredine 2013. godine upotrebljavala tu mogućnost kao uobičajenu praksu. Osim toga, u razdoblju od rujna 2013. do ožujka 2014. godine Agencija je ponovno zaposlila četiri privremena djelatnika (na razdoblje od osam godina) čiji su ugovori s Agencijom istekli 2013. godine nakon najdužeg dopuštenog razdoblja od osam godina.
2013.

U skladu s Protokolom o povlasticama i imunitetima Europske unije (2) i Direktivom EU-a o PDV-u (3), Nadzorno tijelo izuzeto je od plaćanja neizravnih poreza. U razdoblju od 2011. do 2013. godine Nadzornom tijelu naplaćen je PDV u iznosu od 3,3 milijuna eura. Nakon podužih rasprava s državom članicom u kojoj mu se nalazi sjedište, Nadzorno tijelo započelo je s traženjem povrata PDV-a u zadnjem tromjesečju 2012. godine, no do kraja 2013. godine zatražen je povrat tek 1,3 milijuna eura.
Upravljanje (Uredba (EU) br. 1094/2010 kojom se uspostavlja Nadzorno tijelo: članci 40. do 44.: odbor nadzornika; članci 45. do 47.: upravni odbor; članci 48. do 50.: predsjednik; članci 51. do 53.: izvršni direktor)

Odbor nadzornika Sastav Predsjednik (bez prava glasa), voditelj nacionalnog javnog tijela nadležnog za nadzor financijskih institucija iz svake države članice (jedan član s pravom glasa za svaku državu članicu), po jedan predstavnik Komisije (bez prava glasa), Europskog odbora za sistemske rizike (bez prava glasa), Europskog nadzornog tijela za bankarstvo, Europskog nadzornog tijela za vrijednosne papire i tržište kapitala (oba bez prava glasa); može se odobriti pristup promatračima te na sastancima može sudjelovati i izvršni direktor (bez prava glasa). Zadaće Glavno tijelo za donošenje odluka Nadzornog tijela. Upravni odbor Sastav Predsjednik Nadzornog tijela (s pravom glasa), šest članova s pravom glasa iz odbora nadzornika (s pravom glasa), jedan predstavnik Europske komisije (s pravom glasa u proračunskim pitanjima). Na sastancima upravnog odbora sudjeluje i izvršni direktor bez prava glasa. Zadaće Upravni odbor brine se da Nadzorno tijelo provodi svoju misiju i obavlja zadaće koje su mu dodijeljene u skladu s Uredbom (EU) br. 1094/2010. Predsjednik Nadzornog tijela Zastupa Nadzorno tijelo, priprema rad odbora nadzornika te predsjeda sastancima odbora nadzornika i upravnog odbora. Izvršni direktor Nadzornog tijela Nadležan je za upravljanje Nadzornim tijelom, provedbu godišnjeg programa rada i izvršenje proračuna; priprema rad upravnog odbora, proračun, program rada. Odbor za kontrolu kvalitete Sastav Zamjenik predsjednika Nadzornog tijela i dva člana upravnog odbora. Izvršni direktor sudjeluje kao promatrač. Zadaće Nadgledanje i procjena odgovarajuće provedbe unutarnjih postupaka i odluka. Vanjska revizija Europski revizorski sud. Unutarnja revizija Služba Europske komisije za unutarnju reviziju. Tijelo zaduženo za davanje razrješnice Europski parlament u skladu s preporukom Vijeća.
Nadležnosti Agencije (Uredba Vijeća (EZ) br. 58/2003; Provedbena odluka Komisije (2013/776/EU) o stavljanju izvan snage Odluke 2009/336/EZ; Odluka Komisije C(2013) 9189 kako je izmijenjena Odlukom C(2014) 4048)

Ciljevi U okviru politika obrazovanja, kulture i industrije poduzete su mnogobrojne mjere za promicanje obrazovanja, strukovnog osposobljavanja, audiovizualne politike, kulture, politike za mlade, humanitarne pomoći te aktivnog građanstva u Europskoj uniji. Glavni su ciljevi tih mjera jačanje socijalne kohezije i doprinos konkurentnosti, gospodarskom rastu i sve većoj povezanosti naroda Europe. Tim mjerama obuhvaćeni su raznovrsni programi. Agencija je odgovorna za upravljanje pojedinim sastavnicama tih programa, npr. „Erasmus+”, „Kreativna Europa”, „Europa za građane” i inicijativa „Volonteri za humanitarnu pomoć EU-a”. U tom pogledu ona primjenjuje pomoć Unije, osim za zadatke koji zahtijevaju diskrecijske ovlasti u provođenju političkih odluka u djelo. Zadaće — upravljanje, tijekom cijelog njihova trajanja, projektima kojima se provode programi Unije koji su povjereni Agenciji te obavljanje nužnih provjera u tu svrhu, donošenjem odgovarajućih odluka u slučajevima kada ju je Komisija za to ovlastila, — usvajanje instrumenata za izvršenje proračuna za prihode i rashode, te provođenje, u slučajevima kada ju je Komisija za to ovlastila, aktivnosti potrebnih za upravljanje programima Unije, a posebno onima koji su povezani s dodjeljivanjem bespovratnih sredstava i sklapanjem ugovora, — prikupljanje, analiza i prosljeđivanje Komisiji svih podataka potrebnih za usmjeravanje provedbe programa Unije, — uvođenje, na razini EU-a, mreže informacija o obrazovanju u Europi (Eurydice) i provođenje aktivnosti za bolje razumijevanje i poznavanje u području politike za mlade, i to prikupljanjem, analizom i širenjem informacija te izradom studija i publikacija.
—

„A year in review: Highlights from the EMCDDA's General Report of Activities” (Godišnji pregled: istaknute činjenice iz općeg izvješća o radu Centra za 2013. godinu) – godišnje, EN
Institut je 2013. godine izvršio završna plaćanja i obračun pretfinanciranja (transakcija) za bespovratna sredstva u iznosu od 84,1 milijun eura (za aktivnosti iz 2012. godine). Rashodi povezani s bespovratnim sredstvima čine otprilike 97 % ukupnih rashoda za 2013. godinu. Komisija pregledava sve transakcije povezane s bespovratnim sredstvima prije nego što ih Institut odobri. Institut je nastavio ulagati znatne napore u provedbu djelotvornih ex post provjera s ciljem pružanja razumnog jamstva o zakonitosti i pravilnosti transakcija povezanih s bespovratnim sredstvima. Otprilike 87 % rashoda povezanih s bespovratnim sredstvima koje su prikazale zajednice znanja i inovacija obuhvaćeno je potvrdama koje su izdala neovisna revizorska društva čije su usluge ugovorile zajednice znanja i inovacija i njihovi partneri. Institut je proveo vlastite ex ante provjere koje su se sastojale od opsežnih pregleda dokumentacije. Institut je pregledavao popratne dokumente koje su dostavile zajednice znanja i inovacija i njihovi partneri samo u slučajevima kada su bili utvrđeni posebni rizici. Međutim, unatoč poboljšanju kvalitete revizijskih potvrda do kojeg je djelomično došlo zbog poboljšanja smjernica, Sud je utvrdio da je općenito potrebno dodatno poboljšati rad neovisnih revizijskih društava.

2013.

Kako bi dobio i dodatnu razinu jamstva o zakonitosti i pravilnosti transakcija povezanih s bespovratnim sredstvima, Institut je ugovorio dodatne ex post provjere transakcija povezanih s bespovratnim sredstvima koje je obavilo neovisno revizorsko društvo. Zahtjevi za povrat troškova 29 od 300 partnera zajednica znanja i inovacija bili su provjereni naknadno (ex post), što čini 29 % ukupnih transakcija povezanih s bespovratnim sredstvima 2013. godine. Rezultati ex post provjera potvrdili su da se ex ante provjere poboljšavaju, ali i da još nisu u potpunosti djelotvorne. Na temelju pogrešaka otkrivenih ex post provjerama, Institut je 2014. godine odlučio da se izvrši povrat sredstava u ukupnom iznosu od 5 75 593 eura, što čini 3 % revidiranih bespovratnih sredstava iz 2012. godine.
3.

Članovi su Zajedničkog poduzeća Europska unija, koju predstavlja Komisija, industrijska grupacija New Energy World Industry Grouping (NEW-IG) i istraživačka grupacija New European Research Grouping on Fuel Cells and Hydrogen (N.ERGHY).
Upravljanje

Upravljačko je tijelo Zajedničkog poduzeća upravni odbor koji se sastoji od: (a) jednog predstavnika Komisije u ime Unije; (b) jednog predstavnika svakog voditelja; (c) jednog predstavnika glavnih partnera po ITD-u; (d) jednog predstavnika pridruženih članova po ITD-u; (e) jednog predstavnika glavnih partnera po IADP-u. Nadležnosti/zadaće odbora utvrđene su u članku 8. Statuta (Prilog I. Uredbi o osnivanju Zajedničkog poduzeća). Unija ima 50 % glasačkih prava. Pravo glasa Unije nedjeljivo je. Ostali predstavnici imaju jednak broj glasova. Izvršni tim vodi izvršni direktor, koji je također službeno tijelo Zajedničkog poduzeća i čije su nadležnosti/zadaće utvrđene u članku 10. Statuta. Zrakoplovna industrija izravno je zastupljena u upravnom odboru i u ostalim tijelima Zajedničkog poduzeća, a to su upravljački odbori ITD-a i IAPD-a čije su nadležnosti/zadaće utvrđene u članku 11. Statuta. Skupina predstavnika država i znanstveni odbor također su tijela Zajedničkog poduzeća, no njihova je uloga samo savjetodavna.
19.

Ex post revizije ključan su instrument kojim zajednička poduzeća jamče prihvatljivost i točnost troškova čiji povrat potražuju korisnici i/ili partneri. Sva zajednička poduzeća osim ECSEL-a (13) usvojila su strategije za ex post revizije te je pet od njih ugovorilo provedbu ex post revizija s neovisnim vanjskim revizorskim društvima. Sud je u tri slučaja (vidi odlomke 14. i 15.) izrazio uvjetno mišljenje zbog neprikladne provedbe strategije za ex post revizije.
26.

Visoka razina prijenosa rezerviranih odobrenih sredstava i dalje je najčešća primjedba u ovom području te je iznesena za 28 agencija (2013.: 24). Iako se obično smatra da to nije u skladu s proračunskim načelom jedne godine te da može ukazivati na nedostatke u planiranju i izvršenju proračuna, u mnogim je slučajevima do takvih prijenosa došlo zbog događaja (djelomično) izvan kontrole agencija (npr. računi ili prijave troškova nisu zaprimljeni do kraja godine) ili su opravdani višegodišnjom prirodom aktivnosti, postupaka nabave ili projekata.
1.

Izvršna agencija za potrošače, zdravlje i hranu (u daljnjem tekstu: Agencija) osnovana je 1. siječnja 2005. (Izvršna agencija za javno zdravlje (PHEA) od 2005. do 2008. godine, Izvršna agencija za zdravlje i potrošače (EAHC) od 2008. do 2013. godine i Izvršna agencija za potrošače, zdravlje i hranu (CHAFEA) od 1. siječnja 2014. (1)). Sjedište je Agencije u Luxembourgu i osnovana je na razdoblje do 31. prosinca 2024. Agencija provodi program EU-a za zdravlje, program EU-a za zaštitu potrošača, kao i inicijativu EU-a „Bolje osposobljavanje za sigurniju hranu” (2).